Politiet foretog fire anholdelser, da man mandag eftermiddag rykkede ud til en forsamling af unge mænd på Thulevej i Aalborg. Politiet har i øjeblikket ekstra opmærksomhed på området omkring Thulevej efter et knivstikkeri fredag eftermiddag, fortæller vagtchef ved Nordjyllands Politi Jess Falberg. Det kom tilsyneladende bag på gruppen, at ordensmagten dukkede op, for tre af de unge smed nogle knive og en peberspray ud af vinduet på en bil, og ved den efterfølgende visitering af gruppen havde en fjerde mand en kniv på sig. Politiet endte derfor med at anholde fire personer for våbenbesiddelse. Der var 10-15 personer i forsamlingen, og flere af dem menes at have forbindelse til knivstikkeriet på Thulevej fredag eftermiddag. Den unge mand, der var offer for knivstikkeriet, ikke livstruende skader, og han er nu i bedring.

Opsummering:
Flere medlemmer af en gruppe af unge, der kan have forbindelse til knivstikkeriet fredag eftermiddag på Thulevej i Aalborg, blev mandag eftermiddag anholdt for besiddelse af knive og peberspray.